Den nordjyske sanger Mads Moldt, der er blevet landskendt i TV2-programmet X Factor står ifølge bookmakerne til at vinde finalen. - Multitalentet Mads Moldt bliver, trods sin unge alder, ved med at holde meget højt niveau. Vi kan nærmest ikke se, hvordan han skulle kunne undgå at vinde konkurrencen, hvis han kan holde kadencen, siger Mathias Reimer Larsen, som er oddssætter hos Danske Spil. Det lugter altså af en ren ”Under 23”-finale, da Danske Spil har Tina til odds 4,50 og Mille Bergholtz til odds 6,00. Herefter er gabet ned til de 3 deltagere fra ”Over 23” kategorien et større et af slagsen. Oliver Antonio ligger i odds 13,00, mens Maria Ranum giver odds 18,00. Skulle det helt uforudsigelige ske, og Kári går hele vejen i finalen, så kvitterer Danske Spil med odds 50,00. 16 år og fra Åsted Den blot 16-årige nordjyde, der kommer fra Åsted ved Frederikshavn og der har danset hip hop og spillet en del instrumenter i sin fritid, står igen fredag aften på den store X Factor. Sidste fredag fik 16-årige Mads Moldt endnu engang stor ros af dommerne. Martin Jensen fastslog, at han gør det godt hver gang, mens Kwamie Liv sagde, at det er "helt vildt", hvad den unge solist kan. De efterlyste dog begge to at se mere af Mads Moldts egen stil i hans optrædener. - Jeg har lyst til at komme endnu tættere på dig, sagde Kwamie Liv. Fredag aften med filmmusik Aftenen bliver musikalsk en rundtur i tv- og filmuniverset med alt fra rocket James Bond-musik til lummer 'Fifty Shades of Grey'-vibes. Temaet for tredje liveshow, der bliver sendt fredag klokken 20.00 på TV 2, er nemlig film og tv. Det betyder, at dommerne har haft mulighed for at vælge de sange fra film og tv-serier, de synes passer bedst til deres deltagere. Og Mads Moldt skal synge  'Wreak Havoc' af Skylar Grey. Den kommer fra filmen 'Suicide Squad'. Se 'X Factor' fredag klokken 20 på TV 2 og på TV 2 PLAY.

Referat:
Som samlet vinder bliver Mads Moldt ved med at imponere, og han er nu nede i odds 1,55 på en samlet sejr, vurderer Dansk Spil.